कृत्रिम वीर्यसेचन
इसके लिए वीर्य कई रीति से एकत्रित किया जाता है : (१) कृत्रिम योनि, (२) यांत्रिक प्रहस्तन तथा (३) विद्युत उद्दीपन आदि द्वारा। वीर्य को एकत्र करने के उपरांत कृत्रिम गर्भाधान तुरंत कर देना सबसे अच्छा होता है। यदि तत्काल कृत्रिम वीर्यसेचन न किया जा सके तो वीर्य को स्वच्छ हतजीवाणु काचकूपी, या परखनली में सुरक्षित बंद करके, ठंडे में, १.३ से २.५ सें. पर रखा जा सकता है। इस ढंग से वीर्य तीन से लेकर पाँच दिनों तक गर्भाधान योग्य रहता है। वीर्य में अनेक प्रकार के विलयनों को मिलाकर मंदित भी किया जाता है; किंतु प्रयोग से सिद्ध हुआ है कि अमंदित वीर्य ही अधिक उपयोगी है।
चिकित्सीय गर्भपात
जब दवा की गोलोयाँ खिलाकर गर्भपात कराया जाय तो उसे चिकित्सीय गर्भपात (medical abortion या medication abortion) कहते हैं। इसके लिए जो चिकित्साविधान (regimen) संस्तुत है उसमें कुछ दवाओं की मिश्रित खुराक लेनी पड़ती है, शुरू में माइफप्रिस्टोन (mifepristone) और उसके कम से कम एक दिन पश्चात मिसोप्रोस्टोल (misoprostol०। दवाओं का यह मिश्रण सुरक्षित भी है और प्रभावी भी है।